REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/260-13

4. jul 2013. godine

B e o g r a d

ZAPISNIK

17. SEDNICE ODBORA ZA PROSTORNO PLANIRANjE, SAOBRAĆAJ,

INFRASTRUKTURU I TELEKOMUNIKACIJE,

ODRŽANE 27. JUNA 2013. GODINE

 Sednica je počela u 13,05 časova.

 Sednicom je predsedavao Dejan Radenković, predsednik Odbora.

 Sednici su prisustvovali članovi Odbora: Zoran Bojanić, Gorica Gajić, Rajko Stevanović, Milan Lapčević, Vladimir Marinković, Ljuban Panić, Aleksandar Senić i Željko Sušec.

Sednici Odbora su prisustvovali zamenici članova Odbora: Kenan Hajdarević (zamenik Radmile Gerov), Radmilo Kostić (zamenik Muja Mukovića), Srđan Miković (zamenik Aleksandra Senića), Velimir Stanojević (zamenik Srđana Spasojevića) i Vučeta Tošković (zamenik Željka Sušeca).

 Sednici nisu prisustvovali članovi Odbora: Slobodan Jeremić, Vladimir Jovanović, Milan Kovačević, Milovan Marković i Stefana Miladinović (niti njihovi zamenici).

 Sednici su prisustvovali: dr Srđan Belij, državni sekretar i Jelena Ivanović, savetnik u Ministarstvu prirodnih resursa, rudarstva i prostornog planiranja, i Dragan Dunčić v.d. direktora Republičke agencije za prostorno planiranje.

Na predlog predsednika Odbora, većinom glasova (10 za, jedan nije glasao), usvojen je sledeći

D n e v n i r e d

1. Razmatranje Informacije o radu Ministarstva prirodnih resursa, radarstva i prostornog planiranja, za period februar – april 2013. godine (broj 02-1857/13 od 09.05.2013. godine);

2. R a z n o.

Pre prelaska na razmatranje utvrđenog dnevnog reda, Odbor je većinom glasova (10 za, jedan nije glasao) usvojio zapisnik 16. sednice Odbora, održane 13. juna 2013. godine.

Prva tačka dnevnog reda - **Razmatranje Informacije o radu Ministarstva prirodnih resursa, radarstva i prostornog planiranja, za period februar – april 2013. godine**

Uvodno izlaganje je podneo Dragan Dunčić, v.d. direktora Republičke agencije za prostorno planiranje. Povodom podnete Informacije o radu Ministarstva prirodnih resursa, rudarstva i prostornog planiranja za period februar-april 2013. godine, kao i uvodnog izlaganja izvestioca Ministarstva, u diskusiji koja je usledila učestvovali su članovi Odbora: Ljuban Panić, Srđan Miković, Dejan Radenković, Aleksandar Senić, Zoran Bojanić, Kenan Hajdarević i Vučeta Tošković.

U diskusiji su povodom Infomacije o radu Ministarstva prirodnih resursa, radarstva i prostornog planiranja, za period februar – april 2013. godine, članovi Odbora postavili veliki broj pitanja predstavnicima Ministarstva, a kojima su pokazali veliko interesovanje za „Projekat Kanal Morava“.

Predsednik Odbora je nakon rasprave predložio da Odbor u što kraćem roku održi tematsku sednicu na kojoj bi se članovi Odbora detaljno upoznali sa svim relevantnim činjenicama vezanim za „Projekat Kanal Morava“, a na koju bi pozvali prof. dr Milana Bačević, ministra prirodnih resursa, rudarstva i prostornog planiranja.

 Saglasno članu 229. Poslovnika Narodne skupštine, Odbor za prostorno planiranje, saobraćaj infrastrukturu i telekomunikacije je, nakon zaključene diskusije, usvojio većinom glasova (šest za, jedan protiv, dva nije glasalo) Informaciju o radu Ministarstva prirodnih resursa, rudarstva i prostornog planiranja, za period februar – april 2013. godine.

Druga tačka dnevnog reda - **Razno**

 Predsednik Odbora je, nakon što je konstatovao da niko od članova Odbora nema predlog za raspravu pod tačkom Razno, zaključio sednicu Odbora.

Na sednici Odbora vođen je tonski zapis.

Sednica je zaključena u 14,00 časova.

 SEKRETAR PREDSEDNIK ODBORA

Biljana Ilić Dejan Radenković